## Obvezatne upute broj I. o redoslijedu izbornih radnji i tijeku rokova po Zakonu o izborima zastupnika u Sabor Republike Hrvatske

### NN 70/1995 (22.9.1995.), Obvezatne upute broj I. o redoslijedu izbornih radnji i tijeku rokova po Zakonu o izborima zastupnika u Sabor Republike Hrvatske

# IZBORNA KOMISIJA REPUBLIKE HRVATSKE

Na osnovi članka 3,1. stavak 1. točka 2. Zakona o izbocu zastupnika
u Sabor Republike Hrvatske ("Narodne navine" br. 22/92, 27/92,1/93,
68/95) Izborna komisija Republike Hrvatske propisuje

## OBVEZATNE UPUTE

### BROJ I. O REDOSLIJEDU IZBORNIH RADNJI I TIJEKU ROKOVA PO ZAKONU O IZBORIMA ZASTUPNIKA U SABOR REPUBLIKE HRVATSKE

1. Odluka predsjednika Republike Hrvatske o raspisivanju

izbora za zastupnike u Zastupnički dom Sabora Republike Hrvatske objavljena
u Narodnim novinama 22. rujna 1995. godine ("Narodne novine"
br. 69 od 22. rujna 1995. godine).

2. Rokovi teku od dana 23. rujna 1995. godine u 00:00 sati 3. Prijedlozi
kandidata za zastupnike i njihove zamjenike koji se biraju pojedinačno
u izbornoj jedinici moraju prispjeti lzbornoj komisiji izborne jedinice
najkasnije u roku od 14 dana, dakle do:

6. listopada 1995. godine 24:00 sati

(Članak 15. stavak 1.)

4. Prijedlozi državnih lista i posebnih lista moraju prispjeti Izbornoj
komisiji Republike Hrvatske najkasnije u roku od 14 dana od dana raspisivanja
izbora, dakle do:

6. listopada 1995. godine u 24:00 sati

(članak 15. stavak 1.)

5. Izborna komisija izborne jedinice mora sastaviti i objaviti listu
kandidata izborne jedinice u roku od 48 sati od isteka roka iz točke 3.
ovih obvezatnih uputa, dakle do

8. listopada 1995. godine 24:00 sati

(Članak 16. stavak 1.)

6. Liste kandidata izborne jedinice moraju se objaviti u svim dnevnim
novinama u Republici Hrvatskoj i na Hrvatskoj radio-televiziji.

(Članak 16. stavak 2.)

7. Izborna komisija Republeke Hrvatske mora objaviti sve pravovaljane
predložene državne liste i posebne liste, te zbirnu listu državnih lista
i zbirnu listu posebnih lista u roku od 48 sati od isteka roka iz točke
4. ovih obvezatnih uputa, dakle do 8. listopada 1995. godine 24:00 sati

(Članak 16. stavak 2. i 3.)

8. Državne liste i posebne liste, te zbirna lista državnih lista i zbirna
lista posebnih lista moraju se objaviti u svim dnevnim novinama u Republici
Hrvatskoj i na Hrvatskoj radio-televiziji.

(članak 16. stavak 2. i 3.)

9. Izborna komisija Republike Hrvatske će dostaviti hrvatskim diplomatsko-konzularnim
predstavništvima i inozemnim uredima radi javne objave sve prihvaćene državne
liste i posebne liste kao i zbirnu listu državnih lista te zbirnu listu
posebnih lista u roku od 48 sati od isteka roka iz točke 4. ovih obvezatnih
uputa, dakle do 8. listopada 1995. godine 24:00 sati

(Članak 16. stavak 4.)

10. Izborna promidžba traje od dana objave lista kandidata izbornih
jedinica, zbirne liste državnih lista i zbirne liste posebnih lisća, pa
do 24 sata prije izbora, dakle od 9. listopada 1995. godine 00:00 sati
do 27. listopada 1995. godine 24:00 sati

(Članak 18.)

11. Zabrana izborne promidžbe (izborna šutnja), kao i svako objavljivanje
prethodnih rezultata ili procjena rezultata izbora traje od 28. listopada
1995. godine 00:00 sati do 29. listopada 1995. godine 24:00 sati

(Članak 20.)

12. Izborna komisija izborne jedinice mora imenovati članove i zamjenike
članova biračkog odbora najkasnije pet dana prije dana održavanja izbora
za zastupnike, dakle do 23. listopada 1995. godine 24:00

(Članak 33. stavak 3.)

13. Izborna komisija Republike Hrvatske za biračka mjesta u inozemstvu,
a izborne komisije izbornih jedinica za područje Republike Hrvatske, objavit
će biračka mjesta s naznakom koji će birači glasovati na pojedinom mjestu
najkasnije pet dana prije održavanja izbora, dakle do 23. listopada 1995.
godine 24:00 sati

(Članak 34. stavak 3.)

14. Ministar uprave na prijedlog ministra obrane odredit će biračka
mjesta na kojima će glasovati birači u službi u oružanim snagama Republike
Hrvatske. Ministar pomorstva odredit će biračka mjesta na kojima će glasovati
birači, koji se kao članovi posade pomorskih i riječnih brodova hrvatske
trgovačke mornarice na dan izbora zateknu izvan granica Republike Hrvatske.
Ministar pravosuda odredit će biračka mjesta na kojima će glasovati birači
lišeni slobode najkasnije do 23. listopada 1995. 24:00 sati (Članak 35.
u svezi s člankom 34. stavak 3.) 15. Glasovanje traje neprekidno 29. listopada
1995. godine od 7:00 do 19:00 sati.

Biračima koji su se zatekli na biralištu omogućit će se da glasuju i
nakon 19 sati.

(Članak 42. stavak 1.)

16. Birački odbor mora dostaviti zapisnik o svom radu, s ostalim izbornim
materijalom, izbornoj komisiji izborne jedinice, najkasnije u roku od 12
sati od zatvaranja birališta, dakle 30. listopada 1995. godine do 7:00
sati

(Članak 47. stavak 1.)

17. Birački odbor u hrvatskom diplomatsko-konzularnom predstavništvu
i inozemnom uredu dostavlja izborne materijale neposredno Izbornoj komisiji
Republike Hrvatske u roku od 12 sati od zatvaranja birališta, dakle do
30. listopada 1995. godine u 7:00 sati po lokalnom vremenu (Članak 47.
stavak 2.)

18. Izborna komisija izborne jedinice zbrojit će rezultate glasovanja
na biračkim mjestima na svom području najkasnije u roku od 24 sata od sata
zatvaranja birališta, dakle do 30. listopada 1995. godine u 19:00 sati

(Članak 48. stavak 1.)

19. Izborna komisija Republike Hrvatske odredit će način i rok u kojem
joj izborna komisija izborne jedinice mora dostaviti izborne rezultate
na svom području zajedno sa zapisnikom o svom radu.

(Članak 48. stavak 2.)

20. Izborna komisija Republike Hrvatske utvrduje rezultate izbora za
zastupnike na temelju rezultata glasovanja na svim biračkim mjestima, u
svim izbornim jedinicama u Republici.

(Članak 50.)

21. Izborna komisija Republike Hrvatske, kad utvrdi rezultate glasovanja
za zastupnike, objavit će odmah :

1. - broj birača upisanih u popise birača;

- broj birača koji su glasovali u svakoj izbornoj jedinici;

- koliko je glasova dobio pojedini kandidat u svakoj izbornoj jedinici;

- koliko je glasova dobila pojedina državna lista, odnosno posebna lista
i

- koliko je bilo nevažećih glasačkih listića.

2. - ime i prezime kandidata koji je izabran u svakoj izbornoj jedinici
u kojoj se bira jedan zastupnik.

3. - imena i prezimena kandidata koji su izabrani u izbornoj jedinici
u kojoj pripadnici srpske etničke zajednice ili manjine biraju tri zastupnika.

4. - broj zastupničkih mjesta koja je dobila svaka državna lista odnosno
posebna lista

-i imena i prezimena kandidata sa svake driavne liste, odnosno posebne
liste koji su izabrani za zastupnike.

(Članak 51.)

Zaštita izbornog prava

22. Ustavnost i zakonitost izbora za zastupnike u Sabor Republike Hrvatske
nadzire Ustavni sud Republike Hrvatske i rješava izborne sporove.

(Članak 53.)

23. Prigovor zbog nepravilnosti u postupku kandidiranja može podnijeti
:

politička stranka, dvije ili više političkih stranaka, odnosno birači
koji su predložili kandidata za zastupnika, državnu listu, odnosno posebnu
listu;

- kandidati za zastupnika.

(Članak 54. stavak 1.)

24. Prigovor zbog nepravilnosti u postupku izbora može podnijeti samo
ona politička stranka, dvije ili više političkih stranaka i birači, o čijim
se kandidatima za zastupnika, na državnim listama odnosno posebnim listama
glasovalo, te kandidati za zastupnike o kojima se glasovalo.

(Članak 54. stavak 2.)

25. Prigovor zbog nepravilnosti u postupku kandidiranja i u postupku
izbora za zastupnike podnosi se Izbornoj komisiji Republike Hrvatske u
roku od 48 sati računajući od isteka dana kad je izvršena radnja na koju
je stavljen prigovor, dakle od 00:00 sati idućeg dana

(Članak 55. stavak 1.)

26. Izborna komisija Republike Hrvatske dužna je donijeti rješenje o
prigovoru u roku od

48 sati od isteka dana kada joj je dostavljen prigovor, odnosno od isteka
dana kada su joj dostavljeni izborni materijali na koje se podnosi prigovor,
dakle od 00:00 sati idućeg dana (Članak 55. stavak 2.)

27. Protiv rješenja Izborne komisije Republike Hrvatske podnositelji
prigovora, kao i kandidati za zastupnike imaju pravo žalbe Ustavnom sudu
Republike Hrvatske.

Žalba se podnosi putem Izborne komisije Republike Hrvatske.

28. Žalba se podnosi u roku od 48 sati računajući od isteka dana kada
je primljeno pobijano rješenje, dakle od 00:00 sati idućeg dana

(Članak 57. stavak 2.)

29. Ustavni sud Republike Hrvatske duian je donijeti odluku o žalbi
u roku od 48 sati od isteka dana primitka žalbe, dakle 00:00 sati idućeg
dana

(Članak 57. stavak 5.)

30. Podneseni prigovor, odnosno žalba, ne odgadaju obavljanje izbornih
radnji propisanih Zakonom, pa ni objavljivanje rezultata izbora.

(Članak 58.)

Klasa 013-01/95-01/01

Urbroj : 56605/95-4

Zagreb, 22. rujna 1995.

Predsjednik

**dr. Krunislav Olujić**, v. r

Uputa, NN 70/1995-1206
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)